**פרוטוקול הוועדה המרכזית, תאריך: 05.07.2021**

**דיון טלפוני**

**הנדון: ערר של אפרים שלאין**

**נוכחים:**

יו''ר הועדה - השופטת בדימוס, ד''ר בלהה כהנא

חבר הועדה ומ''מ היו''ר - אליסף פרץ, מנהל אגף חברה ונוער

חבר הועדה - מושיק אטיק, מנהל מחוז ירושלים, החברה למתנ"סים

מזל נסימי, מנהלת מערך הבחירות למנהלים הקהילתיים

**מהלך הדברים**

הוועדה דנה בערערו של אפריים שלאין על מועמדות של מר תמיר ניר ובדקה את עניין פרסום הפרוטוקול של הועדה המקומית.

1. מהבדיקה עלה כי הועדה המקומית התכנסה ב1.7 (יום חמישי) והפרוטוקול הועבר לצוות הבחירות העירוני ב4.7 (יום ראשון) ופורסם יום למחרת בבוקר, דהיינו 5.7 (יום שני). מרגע קבלת ההחלטה ועד פרסום הפרוטוקול עברו שלושה ימי עסקים, זמן סביר שאינו מעלה חשש לגבי דחייה מכוונת.
2. לגופו של הערר, ועדת הבחירות המרכזית אינה דנה בערר על מועמד כזה או אחר לפני קבלת תגובה מהצד השני. בהינתן ומועד הבחירות מחר, אין אפשרות לקיים דיון בטווח זמן קצר זה.

החלטה: ועדת הבחירות המרכזית לא מקבלת את הערר.

כותב הפרוטוקול – יובל הרוש.